Document ID: 32006D0340

KOMISIJOS SPRENDIMAS
2006 m. gegužės 8 d.
iš dalies keičiantis Sprendimą 2001/171/EB siekiant pratęsti išimčių, taikomų sunkiųjų metalų koncentracijos stiklo pakuotėse lygiams, nustatytiems Direktyvoje 94/62/EB, sąlygų galiojimą
(pranešta dokumentu Nr. C(2006) 1823)
(Tekstas svarbus EEE)
(2006/340/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. gruodžio 20 d. Europos Parlamento ir Tarybos direktyvą 94/62/EB dėl pakuočių ir pakuočių atliekų (1), ypač į jos 11 straipsnio 3 dalį,
kadangi:
(1)
2001 m. vasario 19 d. Komisijos sprendime 2001/171/EB nustatytos nukrypti leidžiančios nuostatos (2), taikomos sunkiųjų metalų koncentracijos stiklinėse pakuotėse lygiams, nustatytiems Direktyvoje 94/62/EB, nebegalios nuo 2006 m. birželio 30 d.
(2)
Kad Direktyvos 94/62/EB 11 straipsnyje Bendrijai nustatyta 100 ppm riba nebūtų peržengta, turėtų būti sumažintas stiklo perdirbimo mastas, tačiau toks sumažinimas nepageidautinas aplinkos atžvilgiu.
(3)
Todėl Sprendimo 2001/171/EB galiojimas turėtų būti pratęstas, nenurodant jo galiojimo pabaigos.
(4)
Sprendime numatytos priemonės atitinka pagal Direktyvos 94/62/EB 21 straipsnį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/171/EB 6 straipsnis išbraukiamas.
2 straipsnis
Šis sprendimas skirtas valstybėms narėms.
Priimta Briuselyje, 2006 m. gegužės 8 d.

Labels: 3
1
15
20